Foto: REUTERS/Marco Bello Venesuela hukumati Germaniya elchisi Daniel Martin Kriyenerni persona non grata deb e’lon qildi. Ma’lum qilinishicha, diplomat Venesuelaning ichki ishlariga aralashib kelgani sababli mamlakatni 48 soat ichida tark etishi lozim. Mamlakat tashqi ishlar vazirligida ta’kidlanishicha, elchi muxolifat bilan bog‘langan bo‘lgan. Tashqi ishlar vazirligida Karakas Yevropaning barcha davlatlari bilan hurmatga asoslangan munosabatlarni qo‘llab-quvvatlashga tayyorligi yana bir bor ta’kidlab o‘tilgan. Bunda Yevropa davlatlari davlat to‘ntaruvini qo‘llab-quvvatlamasliklari, aksincha vaziyatning tinchlik bilan hal qilinishida yordam ko‘rsatishlari lozim. Germaniya hukumatining rasmiy vakili o‘rinbosari Ulrike Demmer 25 fevralda Berlin Karakasga qarshi yangi sanksiyalarni qo‘llab-quvvatlashini ma’lum qilgandi.